ترامپ: بایدن اؤلکهنی دونیا ساواشینا آپاریر
"من حاکمیتده اولسایدیم، اوکراینا ساواشی هئچ واخت باش وئرمزدی"
آمریکانین گئچمیش پرزیدنتی دونالد ترامپ، پرزیدنت جو بایدنین اولوسال اقتصادین ایچینی بوشالتدیغینی و اؤلکهنی اوکراینایا گؤره، "دونیا ساواشینا" آپاردیغینی سؤیلهدی.
ترامپ، نیوزمکس سونوجوسو اریک بولینگه،
"اؤلکهمیز چوخ چتین وضعیتدهدیر. اؤلکهمیز هئچ واخت بئله اولمادی. اوکراینادا و روسیادا باش وئرهنلرله باغلی جدی تهلوکه آلتینداییق. اونلارین بو جور داورانماسی دونیا ساواشی ایله نتیجهلنهبیلر. اونلارین ائتدیکلری دلیلیکدیر. بو دلیلیکدیر" دئدی.
بایدنی، کیئوه ۱۰ میلیاردلارجا دولار دگرینده حربی یاردیم گؤندردیگینه گؤره تنقید ائدن ترامپ، چاتیشمانی قیزیشدیرمانین "اوچونجو دونیا ساواشینا گتیریب چیخاراجاغینی" بیلدیردی.
ترامپ آیریجا، "من حاکمیتده اولسایدیم، اوکراینا ساواشی هئچ واخت باش وئرمزدی" سؤیلهمینی تکرارلادی.
آمریکانین گئچمیش باشقانی، چاتیشمنین قارشیسینی نئجه آلاجاغینی آچیقلامادی آنجاق آمریکایا، اونون یؤنتیمی آلتیندا "سایغی دویولدوغونو" وورغولادی و یئنیدن سئچیلمهسیندن سونراکی بیر هفته عرضینده ایرانلا نوکلئر حرصلری قونوسوندا "آنلاشاجاغینی" دئدی.
ترامپ آیریجا، ۲۰۲۴.جو ایلده یئنیدن نامیزد اولماسینی انگللهیهجک هئچ بیر مانع اولمادیغینی دا سؤزلرینه علاوه ائتدی.
ایلگیلیلی خبرلر
جانسون اینگیلتره-دهکی اعتصابی "دهشتلی بیر دوشونجه" اولاراق دیرلندیریب
بوریس جانسون امک حاقلارینین آرتیریلماسی ایله باغلی راضیلاشمایا چاغیریب.
پوتین قلوبال اقتصادی بحراندان چیخیش یولو تکلیف ائدیب
روسیا پرزیدنتی ولادیمیر پوتین بریجس اؤلکهلرینین 14-جو ایجلاسیندا ویدئوباغلانتی واسیطهسیله چیخیش ائدیب.
مولداوی و اوکراینا-یا "نامیزد اؤلکه" ایستاتوسو وئریلیب
آوروپا بیرلیگینه عضو اولان اؤلکهلرین لیدئرلری اوکراینا و مولداوی-یه "نامیزد اؤلکه" ایستاتوسونون وئریلمهسی بارهده قرار قبول ائدیبلر.
azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab